als_Latn dik_Latn sag_Latn
Ja vendet e Ballkanit që i prijnë listës së azilkërkuesve
Maqedonia ka numër të madh të azilkërkuesve në vendet e BE-së, por ajo nuk radhitet në treshen e shteteve ballkanike.
Gjatë vitit të kaluar, numri i azilkërkuesve të regjistruar në BE është rritur për 191.000 persona (44 për qind) në krahasim me vitin 2013 dhe vitin e kaluar numri i tyre ka arritur 626.000 persona, por edhe pse azilantë nga Serbia, Bosnjë e Hercegovina dhe Kosova në disa vende janë kërkuesit dominues të azilit, qytetarët e Maqedoninë nuk janë në mesin e tri pozitave të para të kërkuesve të azilit në asnjë prej 28 vendeve anëtare të BE-së. Konkretisht, numri i refugjatëve nga Siria është rritur për 72.000 persona, gjegjësisht prej 50.000 në vitin 2013 në pothuajse 123.000 persona në vitin 2014.
Sipas Eurostatit, një prej tre kërkuesve të azilit në BE kanë aplikuar në Gjermani. Në vitin 2014, numri më i madh i kandidatëve është regjistruar në Gjermani, gjegjësisht, vitin e kaluar ka pasur 202.700 kandidatë për azil apo 32 për qind të numrit të përgjithshëm të azilkërkuesve. Pas Gjermanisë pason Suedia me 81.200 kërkesa apo 13 për qind të numrit të përgjithshëm të azilkërkuesve në BE, Italia me 64.600 azilkërkues (apo 10 për qind e numrit të përgjithshëm), Franca (62.800 persona apo 10 për qind) dhe Hungaria (42.800 persona apo shtatë për qind).
Ajo që duhet përmendur është se në këto pesë vende anëtare janë regjistruar trende të ndryshme vitin e kaluar. Numri i azilkërkuesve në vitin 2014 është më shumë se i dyfishuar në krahasim me vitin 2013 në Itali (plus 143 për qind) dhe Hungari (plus 126%) dhe është rritur dukshëm në Gjermani (60%) dhe Suedi (50%), ndërsa është zvogëluar për pesë për qind në Francë.
Në krahasim me popullsinë në secilin vend-anëtar, shkallë më të larta të azilkërkuesve të azilit janë vërejtur në Suedi (8,4 aplikues në një mijë banorë), pason Hungaria, (4,3 kërkues në njëmijë banorë), Austria (3,3), Malta (3,2), Danimarka (2,6) dhe Gjermania (2,5). Në kundërshtim me këtë, shkallë më të ulëta të kërkesave për azil janë vërejtur në Portugali, Sllovaki dhe Rumani. Kryesisht, vitin e kaluar ka pasur 1,2 aplikantë për azil në një mijë banorë në Bashkimin Evropian.
Qytetarët e Sirisë janë azilkërkuesit më të shumtë në BE dhe sipas Eurostatit, numri i tyre ka qenë 122.800 azilkërkues apo 20 për qind e numrit të përgjithshëm të kandidatëve në BE për vitin 2014. Prej 122.800 sirianë të cilët kanë aplikuar për azil në BE vitin e kaluar, rreth 60 për qind janë regjistruar në dy vende-anëtare: Gjermani (41.100 sirianë) dhe Suedi (30.800 persona nga Siria).
Sirianët i prijnë azilkërkuesve në BE
Sirianët janë azilkërkuesit më të shumtë për vitin e kaluar edhe në Belgjikë, Bullgari, Danimarkë, Spanjë, Qipro, Holandë, Austria, Rumani dhe Slloveni.
Pas banorëve të Sirisë, pasojnë afganët (41.300 kërkues të azilit, apo shtatë për qind nga numri i përgjithshëm i kandidatëve).
Më pas, numri më i madh i qytetarëve të Afganistanit, janë drejtuar për marrjen e azilit në Gjermani (9.700 persona) dhe në Hungari (8.800 persona).
Shtetasit e Kosovës pas afganëve
Pas banorëve të Afganistanit, pasojnë qytetarët e Kosovës, numri i të cilëve për kërkues të azilit vitin e kaluar ishte 37.900 kandidatë (apo gjashtë për qind i numrit të përgjithshëm të kërkuesve në BE). Me këtë, shteti më i ri i Ballkanit përfundoi në grupin e "top 3" vendeve të cilët "kanë dërguar" numër më të madh të azilantëve në Union. Me atë rast, numri më i madh i kosovarëve, përkatësisht më shumë se gjysma e tyre, kanë aplikuar për azil në Hungari (21.500)
Qytetarët e Bosnjë e Hercegovinës, Malit të Zi dhe Kosovës janë në tre vendet e para lidhur me kërkuesit për azil në Luksemburg. Nga gjithsejt 1.1500 kërkues të azilit në këtë vend, rreth 500 janë nga këto tre vende të Ballkanit. Serbët janë azilntët më të shumtë në Lihtnshtajn (11 për qind nga gjithsejt 65 kërkues të azilit), por banorët serbë janë në vendin e dytë me madje 27.145 aplikime për azil në Gjermani. Në këtë listë, në vendin e parë të numrit të azilantëve në një vend është edhe Shqipëria, banorët e të cilës kanë parashtruar më së shumti (11 për qind) nga gjithsejt 170 kërkesat për azil në Islandë, ndërsa shqiptarët janë të tretit për nga numri i kërkesave për azil edhe në Irlandë (shtatë për qind nga numri i përgjithshm) dhe Lihtenshtajn (11 për qind).
Në disa vende-anëtare të BE-së, së paku gjysma e aplikuesve vijnë nga një vend, kështu që në vitin 2014 në Qipro, madje 57 për qind e kandidatëve vijnë nga Siria, 56 për qind nga azilantët në Bullgari gjithashtu janë nga Siria, 50 për qind nga azilantët në Hungari janë nga Kosova, përderisa po aq nga kërkesat për azil në Poloni janë parashtruar nga ana e qytetarëve të Rusisë.
Në vitin 2014 në BE, 45 për qind e vendimeve të shkallës së parë lidhur me kërkesat për azil kanë qenë pozitive. Kështu, nga 360.000 vendime që janë sjellur në shkallë të parë në 27 vende-anëtare të BE-së, për të cilat Eurostat ka të dhëna të kapshme, për madje 163.000 persona është ndarë statusi i refugjatit, me çka kanë përfituar mbrojtje subsidiare apo autorizim të mbeten në vendin ku kanë kërkuar azil për shkaqe humanitare). Më pas, 66.300 vendime të shkallës ës parë me azil të dhënë apo 41 për qind nga numri i përgjithshëm i vendimve pozitive), ishin për refugjatët nga Siria.
Përderisa përqindja e vendimeve pozitive dukshëm lëvizë ndërmjet vendeve-anëtare, Eurostat përmend se duhet të kihet parasysh se vendi i prejardhjes së aplikuesve, gjithashtu, dallon në masë të madhe ndërmjet vendeve-anëtare dhe se vendimet e shkallës së parë të sjellura në vitin 2014 mund t'u referohen aplikimeve të regjistruara në vitet paraprake.
Sipas rregullave të sistemit të vndosur "kaluzolë mbrojtëse" të Komisionit evropian që mundëson vndosje automatike të vizave për qytetarët e isa nga vendeve që gëzojnë regjim pa viza me BE-në dhe Zonën e Shengenit, nëse qytetarët e tyre në mënyrë konstante vazhdojnë të jenë në tre vendet e para të azil-kërkuesve në vendet e Unionit dhe Sistemit Shengen, atëherë është e mundur edhe sipas eurokomisarit për migrim, Dimtiris Avramopullos, që këtyre vendeve sërish t'u vendosen vizat për hyrje në BE dhe Zonën e Shengenit.
Sipas këtyre të dhënave të Eurostat-it, Maqedonia është e sigurtë dhe qytetarët e saj nuk janë nën rrezik të heqjes së regjimit pa viza gjatë udhëtimit në BE dhe në vendet-anëtare të Zonës së Shengenit.(INA)
Komandant Hoxha: Kjo është çmenduriNjëri nga komandantët e luftës së Ushtrisë Çlirimtare në Maqedoni, Xhezair Shaqiri, i njohur si komandant Hoxha ka deklaruar për gazetën “Zëri” se konflikti i ...
- Publikohet videoja e dytë me pamjet e të arrestuarve në Kumanovë(Video)
- Banorët kthehen në shtëpitë e tyre, tmerr i vërtetë (FOTO)
- Pse institucionet nuk flasin për viktima civile
- Si e sheh veprimtari 96 vjeçar i diasporës tmerrin shqiptar në Kumanovë
- BDI megjithatë e pranoi legjitimitetin e Ivanovit
- Nuk protestojnë për diskriminimin shqiptarë, por për agjendat e huaja (10)
- Sheshet maqedonase ndërtohen nga miliona eurot e qytetarëve, sheshi i Dibrës me “sadakaja” dhe falas (7)
- Ali Ahmeti nuk e lë partneritetin me Nikolla Gruevskin (6)
- Deri kur kështu o Ali Ahmeti !? – Nga Ahmet Asani (6)
- Mustafa - Ahmeti më të interesuar për mbledhjen e dy qeverive (6)
- Ademi: BDI me VMRO-DPMNE ka bashkëpunim cilësor (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn